Deurbraak in Randfontein-moordsaak | Maroela Media
Marietjie en Kayla Meyer Foto: Facebook.
"Vier verdagtes is ná 'n intensiewe ondersoek in hegtenis geneem deur lt.kol. Kruger van die Randfontein-speureenheid en lede van die Wes-Rand Trio-taakspan," het kapt. Appel Ernst, woordvoerder van die polisie, gesê.
Maroela Media het vroeër berig die vier persone, Monty McCormack (73), sy seun Kenny McCormack (42), Kenny se meisie Marietjie Meyer (46) en Meyer se dogter, die negejarige Kayla, se liggame is op 10 Maart 2016 gevind nadat hulle wreed vermoor is.
"Die verdagtes het Maandag in die landdroshof in Randfontein verskyn," het Ernst gesê. "Die saak is uitgestel tot 18 Augustus."
Brig. Manamela, stasiebevelvoerder van Randfontein, het sy tevredenheid uitgespreek met die inhegtenisnemings. "Hierdie span polisiebeamptes maak 'n positiewe impak op ernstigemisdaad-ondersoeke." Hy het Kruger geloof dat hy in dié saak volhard het.
Maroela Media het berig 'n familievriend het op 10 Maart die polisie ontbied nadat hy gaan ondersoek instel het omdat hy niks van sy vriende gehoor het nie. Die vriend het glo op Monty se bebloede liggaam afgekom in 'n tydelike huis waar sy seun, Marietjie en Kayla gebly het, terwyl hulle 'n houthuis op die kleinhoewe laat bou het. Monty het glo uit Brittanje by sy seun kom kuier.
Lees alle vorige berigte oor die Randfontein-moorde op Maroela Media.
En jy dink nie die familie, wat hulle ken, het rede tot kommer nie????
UITSTEKENDE werk deur lede van die Suid-Afrikaanse Polisiediens.
Fantastiese werk, onersoekspan, voorwaar 4 sinnelose moorde soos al die ander
Baie baie DANKIE aan lt.kol kruger vir sy goeie harde werk op die saak , Ek is trots op jou jy maak n verskil in ons lewe
Die kans dat die moordenaar/s, aan die familie bekend was, is baie goed. Die kind kon tog nie vir hulle gevaar inhou, tensy sy hulle sou kon identifiseer nie. Heel moontlik 'n werknemer, kennis of familielid van die gesin.